Tykocin
<s>Tykocin je gradić od 1,966 stanovnika na sjeveroistoku Poljske u Podlaskom vojvodstvu.</s>

<s>Geografske karakteristike</s>

<s>Tykocin leži u dolini rijeke Narew, udaljen tridesetak km sjeverozapadno od Białystoka.</s>

<s>Historija</s>

<s>Počeci Tykocina vjerojatno su povezani sa gradinom iz 11. - 14. vijeka, koja se danas nalazi 3 km zapadno od grada.</s><s>Današnji grad osnovan je tokom 14. - 15. vijeka na gazu preko rijeke Narew, a status grada dobio je 1425.</s>

<s>Anektiran je u prvoj polovici 15. vijeka u Veliku Kneževinu Litvaniju.</s><s>Od 1542. je domena kralja Poljsko-Litvanske Unije Sigismunda II Augusta.</s><s>Nakon tog je 1569, zajedno sa ostalom Podlasijom, inkorporiran u Kraljevinu Poljsku, koja je u drugoj polovici 16. vijeka podigla ogroman  zamak, koji je služio kao arsenal (Šveđani su ga djelomično razorili 1655.)</s>

<s>Tykocin je prosperirao tokom 16. i 17. vijeka, kao važna riječna luka, trgovište žitom i mjesto brojnih destilerija, pivovara i mlinova.</s><s>Tokom 17. i 18. vijeka bio je jedan od glavnih Židovskih urbanih centara (drugi nakon krakovskog Kazimierza).</s>

<s>Sejm je 1661. dodjelio Tykocin hetmanu Stefanu Čarneckom, koji je dotad bio feud magnatske porodice Branicki.</s>

<s>Nakon Treća Podjele Poljske od 1795. je dio Kraljevine Pruske, od 1807.</s><s>Varšavskog vojvodstva, a od 1815. je dio proruske Kongresne Poljske.</s><s>Upravo je za te vladavine počeo stagnirati zbog konkurencije iz Białystoka.</s>

<s>Od septembra 1939. do 1941. bio je pod sovjetskom okupacijom, a od 1941. do 44. pod njemačkom.</s><s>Nacisti su već u augustu 1941. strijeljali nekoliko stotina Židova (1939. u Tykocinu je živjelo oko 2000 Židova / 50% stanovništva), ostali su deportirani u Logor Treblinka.</s>

<s>U završnim borbama Drugog svjetskog rata oko 60% zgrada je uništeno.</s>

<s>Tykocin je toliko propao da mu je 1950. oduzet status grada, ponovno mu je vraćen 1993.</s>

<s>Izvori</s>

<s>Vanjske veze</s>

<s>Tykocin (na portalu PolskieSzlaki)</s>

<s>Naselja u Poljskoj</s>

